RESOLUCIÓN do 25 de maio de 2023, da Dirección Xeral de Xuventude, Participación e Voluntariado, pola que se publica a Resolución do 23 de maio de 2023 de concesión das subvencións ao abeiro da Orde do 11 de xaneiro de 2023, pola que se regulan as bases que rexerán as subvencións para entidades de acción voluntaria de carácter privado para o fomento e a realización de actividades de voluntariado, e se procede á súa convocatoria para o ano 2023 (código de procedemento BS508B).
Consellería de Política Social e Xuventude — III. Outras disposicións — 06/06/2023

No
Diario Oficial de Galicia
núm. 18, do 26 de xaneiro de 2023, publicouse a Orde do 11 de xaneiro de 2023, da Consellería de Política Social e Xuventude, coas bases reguladoras das subvencións para entidades de acción voluntaria de carácter privado para o fomento e se procede de actividades de voluntariado e realizouse á súa convocatoria para o ano 2023 (código de procedemento BS508B).
De conformidade co artigo 13 da antedita orde, a resolución do procedemento de axuda, logo da fiscalización da proposta facendo uso das competencias conferidas no artigo 7.3 da Lei 9/2007, do 13 de xuño, de subvencións de Galicia, correspóndelle á directora xeral de Xuventude, Participación e Voluntariado, por delegación da persoa titular da Consellería de Política Social e Xuventude.
Así mesmo, o artigo 14 da mesma orde establece que se publicará no
Diario Oficial de Galicia
, de conformidade co artigo 45 da Lei 39/2015, do 1 de outubro, do procedemento administrativo común das administracións públicas, entre outras, a correspondente resolución deste procedemento. Esta publicación producirá os efectos de notificación.
Tras a instrución do procedemento, con data 23 de maio de 2023 o órgano competente emite a resolución que finaliza o procedemento de concesión das subvencións para o fomento da realización de actividades de voluntariado.
Por todo o exposto,
Primeiro. Ordenar a publicación no
Diario Oficial de Galicia
do contido íntegro da resolución de concesión de data 23 de maio de 2023, para o procedemento BS508B de concesión de axudas para entidades de acción voluntaria de carácter privado para o fomento e a realización de actividades de voluntariado para o ano 2023, como anexo desta resolución.
Segundo. Comunicar que a Resolución do 23 de maio de 2023 esgota a vía administrativa e contra ela poderá interporse recurso potestativo de reposición ante o mesmo órgano que a ditou, no prazo dun mes contado a partir do día seguinte á publicación desta resolución no
Diario Oficial de Galicia
ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da publicación desta resolución no
Diario Oficial de Galicia
.
Terceiro. Notificada a resolución polo órgano competente, as entidades beneficiarias disporán dun prazo de 10 días, computado a partir do día seguinte da publicación no
Diario Oficial de Galicia,
para a súa aceptación, transcorrido o cal sen que se producise manifestación expresa se entenderá tacitamente aceptada.
Santiago de Compostela, 25 de maio de 2023
Con data 26 de xaneiro de 2023 publicouse no
Diario Oficial de Galicia
núm. 18 a Orde do 11 de xaneiro de 2023 pola que se regulan as bases que rexerán as subvencións para entidades de acción voluntaria de carácter privado para o fomento e a realización de actividades de voluntariado, e se procede á súa convocatoria para o ano 2023 (código de procedemento BS508B).
O artigo 6 da orde de convocatoria establece o prazo e a forma de presentación das solicitudes. O prazo de presentación de solicitudes sinalado no citado artigo é dun mes, contado a partir do día seguinte ao da publicación da orde no
Diario Oficial de Galicia
.
Finalizado o prazo, unha vez revisadas as solicitudes presentadas ao abeiro da dita orde de convocatoria polo órgano encargado da instrución, identificáronse aquelas que non reúnen a documentación necesaria, ben por non tela presentado, ben por conter erros ou por non ser suficiente para determinar o cumprimento dos requisitos esixidos para a súa posterior remisión á comisión encargada da súa valoración.
Con data 5 de abril de 2023 publícase no
Diario Oficial de Galicia
o requirimento de emenda da documentación das solicitudes presentadas, con indicación expresa ás entidades solicitantes de que son requiridas para que, no prazo de dez días hábiles, contado a partir do día seguinte ao da publicación no
Diario Oficial de Galicia
do requirimento, emenden a falta ou acheguen os documentos preceptivos conforme se establece na orde de convocatoria. De non o faceren, como así se recolle no artigo 8 da orde convocatoria, daranse por desistidas na súa petición, logo de resolución, que será ditada nos termos previstos no artigo 21 da Lei 39/2015, do 1 de outubro.
Logo de analizar a documentación, con data do 26 de abril de 2023 e de acordo co disposto nos artigos 11, 12 e 13 da dita orde de convocatoria, reuniuse a comisión avaliadora para analizar as solicitudes de axuda e valorar os proxectos presentados polas entidades de acción voluntaria, así como para elaborar o correspondente informe en que figuran as entidades cos proxectos valorados.
Emitido o informe coa valoración dos proxectos presentados, o Servizo de Voluntariado e Participación, órgano instrutor do procedemento, emite de conformidade co disposto no artigo 13 da orde de convocatoria a proposta de resolución con data 3 de maio de 2023.
Vista a proposta de resolución e de conformidade co disposto no artigo 13 da Orde do 11 de xaneiro de 2023,
Primeiro. Conceder a axuda ás entidades de acción voluntaria propostas polo órgano instrutor e que se relacionan no anexo I, ao abeiro da Orde do 11 de xaneiro de 2023 pola que se regulan as bases que rexerán as subvencións para entidades de acción voluntaria de carácter privado para o fomento e a realización de actividades de voluntariado.
Esta concesión resulta de aplicación de conformidade cos criterios de valoración previstos no artigo 12 da Orde do 11 de xaneiro de 2023, por un importe total de cento corenta e cinco mil trescentos oitenta euros e trinta céntimos (145.380,30 €), para entidades de acción voluntaria, con cargo á aplicación orzamentaria 13.06.312F.481.0.
As axudas concedidas condicionaranse ao cumprimento de todas as obrigas establecidas na Orde do 11 de xaneiro de 2023 e, especialmente, ás establecidas no artigo 19.
A xustificación das subvencións realizarase de acordo co establecido no artigo 16 da convocatoria.
Así mesmo, o pagamento das axudas realizarase de acordo co previsto no artigo 18 da mesma convocatoria.
Segundo. Denegar e/ou inadmitir as solicitudes que se relacionan no anexo II, con indicación da causa concreta que motivou a denegación ou inadmisión.
Terceiro. Esta resolución, que finaliza o procedemento, esgota a vía administrativa e contra ela poderá interporse recurso potestativo de reposición ante o mesmo órgano que a ditou, no prazo dun mes, contado a partir do día seguinte ao da súa publicación no
Diario Oficial de Galicia
, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da publicación no
Diario Oficial de Galicia
.
Santiago de Compostela, 23 de maio de 2023. A conselleira de Política Social e Xuventude, P.D. (Artigo 13 e disposición adicional terceira da Orde do 11.1.2023), Cristina Pichel Toimil, directora xeral de Xuventude, Participación e Voluntariado